अमृता पुरी

अमृता पुरी (जन्म २० ऑगस्ट १९८३) ह्या एक भारतीय अभिनेत्री आहेत ज्या प्रामुख्याने हिंदी चित्रपट आणि वेब शोमध्ये काम करतात. त्यांनी रोमँटिक कॉमेडी-ड्रामा आयशा (२०१०) द्वारे अभिनयात पदार्पण केले, ज्याने त्यांनी ब्रेकथ्रू परफॉर्मन्स - फिमेलसाठी स्टारडस्ट पुरस्कार मिळवून दिला आणि सर्वोत्कृष्ट सहाय्यक अभिनेत्रीसाठी फिल्मफेअर पुरस्काराचे नामांकन देखील मिळाले. त्यांना पहिले व्यावसायिक यश २०१३ च्या  काय पो छे चित्रपटातून मिळाले. पोव - बंदी युद्ध के (२०१६-१७) या दूरचित्रवाणी कार्यक्रमातील त्यांच्या भूमिकेसाठी पुरींना सर्वोत्कृष्ट अभिनेत्री नाटक नामांकनासाठी ITA पुरस्कार मिळाला. त्यानंतर त्या , फोर मोअर शॉट्स प्लीज! (२०१९), जीत की जिद (२०२१), रंजिश ही सही (२०२२) या वेब मालिका आणि नीयत (२०२३) चित्रपटमध्ये दिसल्या.

 प्रारंभिक जीवन 
अमृता पुरी यांचा जन्म शनिवार, २० ऑगस्ट १९८३ मुंबई येथे झाला.  त्यांचे वडील आदित्य पुरी हे एच.डी.एफ.सी. बँकचे मुख्य कार्यकारी अधिकारी (एमडी) आहेत.  त्यांना अमित पुरी नावाचा भाऊ आहे. पुरी यांनी एका मुलाखतीत सांगितले की, त्यांच्या ग्रॅज्युएशननंतर तिच्या वडिलांनी तिला ओगिल्वी आणि माथेर कंपनीमध्ये कॉपी रायटर म्हणून एक वर्ष काम करायला लावले.

 कारकीर्द 
पुरी यांनी आपल्या कारकिर्दीला लेखन आणि नाटकांमधून सुरुवात केली.

पुरी यांनी २०१० मध्ये राजश्री ओझा यांच्या आयशा या चित्रपटातून बॉलिवूडमध्ये पदार्पण केले. सोनम कपूर, अभय देओल, इरा दुबे, सायरस साहुकर, आनंद तिवारी, अरुणोदय सिंग आणि लिसा हेडन यांच्या सह-अभिनेत्या असलेल्या रोमँटिक कॉमेडी-ड्रामामध्ये पुरी यांनी शेफाली ठाकूरची भूमिका केली होती, जी कपूरची मैत्रीण आहे. हा चित्रपट बॉक्स-ऑफिसवर अर्ध-हिट ठरला आणि पुरीला ५६ व्या फिल्मफेअर पुरस्कारांमध्ये दोन नामांकने मिळाली - सर्वोत्कृष्ट महिला पदार्पण आणि सर्वोत्कृष्ट सहाय्यक अभिनेत्री. आयशाच्या मध्यम प्रतिसादानंतर, पुरी विशाल महाडकरच्या दिग्दर्शनातील क्राईम थ्रिलर ब्लड मनी (२०१२) मध्ये कुणाल खेमूच्या विरुद्ध दिसल्या ज्यामध्ये त्यांनी खेमूच्या पात्राची पत्नी साकारली होती.

पुरी नंतर अभिषेक कपूरच्या चित्रपट काय पो छे (२०१३) मध्ये सुशांत सिंह राजपूत, अमित साध आणि राजकुमार राव यांच्यासोबत दिसल्या. हा चित्रपट द ३ मिस्टेक्स ऑफ माय लाइफ या चेतन भगतच्या कादंबरीचे रूपांतर होते. पुरी यांनी २०१५ मध्ये स्टोरीज बाय रवींद्रनाथ टागोर या मालिकेद्वारे दूरचित्रवाणीमध्ये पदार्पण केले. २०१६ मध्ये, स्टार प्लसवर प्रसारित झालेल्या पोव - बंदी युद्ध के मालिकेत त्यांनी पूरब कोहलीच्या विरुद्ध हरलीन कौरची मुख्य भूमिका साकारली.

२०१९ मध्ये, त्या दोन वेब सिरीजचा भाग होत्या - फोर मोअर शॉट्स प्लीज! (भूमिका - काव्या अरोरा) आणि मेड इन हेवन (भूमिका - देवयानी सिंग). २०२२ मध्ये, त्यांनी ताहिर राज भसीन आणि अमला पॉल यांच्यासह वूटवरील रंजिश ही सही या वेब मालिकामध्ये अंजू भट्टची मुख्य भूमिका साकारली. २०२३ मध्ये, त्यांनी अनु मेननच्या मिस्ट्री थ्रिलर नीयतमध्ये एका व्यावसायिकाच्या सहाय्यकाची भूमिका केली होती.

 वैयक्तिक जीवन 
पुरीने तिचा दीर्घकाळचा बॉयफ्रेंड इमरून सेठी याच्याशी नोव्हेंबर २०१६ मध्ये एंगेजमेंट केली व ११ नोव्हेंबर २०१७ रोजी बँकॉक येथे विवाह केला. सेठी हे हॉटेलचा व्यवसाय चालवतात.

 फिल्मोग्राफी 
वर्ष शीर्षक भूमिका नोंदी संदर्भ २०१० ऐशा शेफाली ठाकूर  २०१२ ब्लड मनी आरजू कदम २०१३ काय पो चे! विद्या भट्ट पटेल  २०१९ जजमेंटल है क्या मेघा कुमार सुनो बायको लघुपट २०२१ क्लिन माहेर सलुजा २०२३ नीयत कामिनी देब पटेल (के) 

 दूरदर्शन 
वर्ष शीर्षक भूमिका नोंदी संदर्भ २०१५ स्टोरीज बाय रवींद्रनाथ टागोर चारुलता भाग: "ब्रोकन नेस्ट"  २०१६-१७ पोव- बंदि युद्ध के हरलीन कौर 

 वेब सिरीज 
वर्ष शीर्षक भूमिका नोंदी संदर्भ २०१९ फोर मोअर शॉट्स प्लीज! काव्या अरोरा ३ सिझन  २०१९ मेड इन हेवन देवयानी सिंग भाग: "ए रॉयल अफेअर" २०२० मेंटलहूड अंजली पटेल २०२१ जीत की झिद जया सिंग  २०२२ रंजिश ही साही अंजू भट्ट 

 पुरस्कार आणि नामांकन 
वर्ष पुरस्कार श्रेणी काम परिणाम संदर्भ २०११ ५६ वा फिल्मफेअर पुरस्कार फिल्मफेअर सर्वोत्तम सहाय्यक अभिनेत्री पुरस्कार आयशा   फिल्मफेअर सर्वोत्तम महिला पदार्पण पुरस्कार   स्क्रीन पुरस्कार सर्वोत्कृष्ट सहाय्यक अभिनेत्री   स्टारडस्ट पुरस्कार यशस्वी कामगिरी – महिला   झी सिने पुरस्कार सहाय्यक भूमिकेतील सर्वोत्कृष्ट अभिनेता – महिला   २०१७ इंडियन दूरचित्रवाणी अकादमी पुरस्कार सर्वोत्कृष्ट अभिनेत्री - नाटक पोव- बंदि युद्ध के  

 संदर्भ 

वर्ग:इ.स. १९८३ मधील जन्म
वर्ग:२१व्या शतकातील भारतीय अभिनेत्री
वर्ग:स्त्री चरित्रलेख
वर्ग:हिंदी चित्रपट अभिनेत्री
वर्ग:भारतीय चित्रपट अभिनेत्री